Director Liceul Teoretic 
,, Aurel David ’’

ANUNȚ CONCURS (prelungire)

IPLiceul Teoretic  „ Aurel David” s.Bardar r. Ialoveni anunță despre prelungirea termenului de depunere a dosarelor pentru concursul de ocuparea funcției vacante de director adjunct pentru instruire (0,5unități)
Nr. total clase I-XII – 24, nr. total elevi – 588

[bookmark: _Hlk158733565]La concurs poate participa persoana care întrunește următoarele condiții (conform Regulamentului cu privire la organizarea și desfășurarea concursului pentru ocuparea funcției de director și director adjunct în instituțiile de învățământ pct. 14):
1. deține cetățenia Republicii Moldova; 
2. are studii superioare universitare pedagogice;
3. are o vechime de activitate didactică de cel puțin trei ani;
4. la data expirării termenului de depunere a dosarelor, nu a împlinit vârsta de 65 ani;
5. cunoaște limba română;
6. este aptă din punct de vedere medical (fizic şi neuropsihic) pentru exercitarea funcţiei;
7. nu are antecedente penale;
8. nu a fost concediată în ultimii 5 ani pe baza art.86 alin.(1) lit. g)-r) și art. 301 alin.
(1) lit. a)-b) din Codul muncii al Republicii Moldova nr. 154/2003  sau  destituită  dintr-o funcție publică conform art. 64 alin. (1) lit. a) și b) din Legea nr. 158/2008 cu privire la funcția publică și statutul funcționarului public;
9. nu are interdicție de a ocupa funcții de conducere.

Candidații pentru ocuparea funcției de director depun personal sau prin reprezentant, prin poștă sau prin email, în termen de 30 zile calendaristice din ziua publicării anunțului, dosarul de concurs care cuprinde obligatoriu următoarele acte:
1. cererea de participare la concurs, al cărei model este specificat în anexa nr. 1 la prezentul Regulament;
2. copia actului de identitate;
3. copia actului/copiile actului/actelor de studii;
4. copiile actelor care atestă vechimea în activitatea didactică a candidatului;
5. curriculum vitae, al cărui model este specificat în anexa nr. 2;
6. certificatul medical care atestă faptul că persoana este aptă din punct de vedere medical fizic (eliberat de medicul de familie) și neuropsihic (eliberat de medicul psihiatru și medicul narcolog), pentru exercitarea funcției;
7. cazierul judiciar sau declarația pe propria răspundere;
8. [bookmark: _GoBack]alte  documente  pe  care  candidatul le  consideră  relevante, inclusiv copia/copiile actului/actelor ce confirmă gradul didactic/managerial şi/sau titlul ştiinţific/ştiinţifico-didactic, recomandări, copii ale actelor care atestă formarea continuă, performanţele profesionale şi manageriale demonstrate în cadrul concursurilor locale/naţionale/internaţionale, publicaţiile didactice şi ştiinţifice, statutul de expert/evaluator naţional/internaţional etc.
9. lista actelor depuse, cu paginile numerotate, în 2 exemplare.

Dosarele de participare la concurs nu pot fi completate cu acte  ulterior expirării termenului de 30 de zile din ziua publicării anunțului.

Actele vor fi depuse la Liceul Teoretic ,, Aurel David ‘’, anticamera, până la 26.11.2026 ora 17:00. Telefon de contact: 0268-37351, email liceulaureldavid@gmail.com .


